turjo4nis/wikipedia-bn-dump-20250701 huggingface dataset:
জর্জ ডকরেল

জর্জ হেনরি ডকরেল (জন্ম: ২২ জুলাই, ১৯৯২) ডাবলিনের লিনস্টারে জন্মগ্রহণকারী আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য জর্জ ডকরেল মূলতঃ স্লো লেফট-আর্ম অর্থোডক্স বোলার। পাশাপাশি ডানহাতে ব্যাটিংয়ে অভ্যস্ত তিনি। ঘরোয়া ক্রিকেটে ডাবলিনভিত্তিক লিনস্টার ক্রিকেট ক্লাবের পক্ষে খেলছেন।

প্রারম্ভিক জীবন 
আয়ারল্যান্ডের অনূর্ধ্ব-১৩ দলের সদস্য ছিলেন ডকরেল। ২০০৯ সালে আয়ারল্যান্ড ক্রিকেট দলের সদস্যরূপে ২০১০ সালে অনুষ্ঠিত অনূর্ধ্ব-১৯ ক্রিকেট বিশ্বকাপে শিরোপা জয়ী দলের তিনি সদস্য ছিলেন। এরফলে আয়ারল্যান্ড দল ২০১০ সালের আইসিসি অনূর্ধ্ব-১৯ ক্রিকেট বিশ্বকাপে অংশগ্রহণের সুযোগ লাভ করে। ঐ প্রতিযোগিতায় যুবদের একদিনের আন্তর্জাতিকে দক্ষিণ আফ্রিকা অনূর্ধ্ব-১৯ দলের বিপক্ষে তার অভিষেক ঘটে। পরবর্তীতে তিনি আরও তিনটি যুবদের একদিনের আন্তর্জাতিকে অংশ নিয়েছেন। ২০০৮ সালে আয়ারল্যান্ড এ-দলের পক্ষে অভিষিক্ত হন। একই বছর সমারসেট কাউন্টি ক্রিকেট ক্লাবের প্রশিক্ষণ মৌসুমে আমন্ত্রিত হন।

আন্তর্জাতিক ক্রিকেট 
২০১০ সালের শুরুতে আয়ারল্যান্ডের দুই অভিজ্ঞ স্পিনার - কাইল ম্যাককালান ও রিগ্যান ওয়েস্ট যথাক্রমে অবসর নিলে ও আঘাত পেয়ে বিশ্রামে গেলে দলে শূন্যতার সৃষ্টি হয়। এরফলে ২০১০ সালের আইসিসি বিশ্ব টুয়েন্টি২০ প্রতিযোগিতার বাছাইপর্ব ও শ্রীলঙ্কায় অনুষ্ঠিত ২০১০ সালের চারদেশীয় টুয়েন্টি২০ সিরিজে গ্যারি কিডের সাথে তিনিও দলে ডাক পান। আফগানিস্তানের বিপক্ষে টুয়েন্টি২০ আন্তর্জাতিকে অভিষেক ঘটে তার। খেলায় তিনি ১১ রানে ২ উইকেট নেন ও তার দল ৫ উইকেটে জয়লাভ করে।

তথ্যসূত্র

আরও দেখুন 
 ক্রেগ ইয়ং
 আয়ারল্যান্ড ক্রিকেট দল
 ২০১৫ ক্রিকেট বিশ্বকাপ দলসমূহ

বহিঃসংযোগ 

 
 

আইরিশ ক্রিকেটার
১৯৯২-এ জন্ম
জীবিত ব্যক্তি
আয়ারল্যান্ডের টেস্ট ক্রিকেটার
আয়ারল্যান্ডের একদিনের আন্তর্জাতিক ক্রিকেটার
আয়ারল্যান্ডের টুয়েন্টি২০ আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
২০১৫ ক্রিকেট বিশ্বকাপের ক্রিকেটার
সমারসেটের ক্রিকেটার
কাউন্টি ডাবলিন থেকে আগত ক্রিকেটার
সাসেক্সের ক্রিকেটার
মেরিলেবোন ক্রিকেট ক্লাবের ক্রিকেটার
ল্যাঙ্কাশায়ারের ক্রিকেটার
জাহাজী

জাহাজি বাংলা প্রোগ্রেসিভ রক ব্যান্ড শিরোনামহীনের অভিষেক স্টুডিও অ্যালবাম। এটি ১ জানুয়ারি ২০০৪ সালে জি-সিরিজের ব্যানারে বাংলাদেশে প্রকাশিত হয়। এটি ব্যান্ডের একমাত্র অ্যালবাম হিসেবে প্রাথমিকভাবে অধিকাংশ রেকর্ড লেবেল সংস্থা কর্তৃক প্রকাশে অস্বীকৃত এবং প্রত্যাখ্যাত হয়েছিল। যদিও মুক্তির পর অ্যালবামটি প্রাথমিক সাফল্য পেয়েছিল। অ্যালবামের সাইকেডালিক এবং ফোক রক ঘরানার "হাসিমুখ" গানটি ব্যপক জনপ্রিয়তা পায়। গানটি সর্বপ্রথম শিরোনামহীনকে ব্যান্ড হিসেবে পরিচিতি এনে দিয়েছিল। ব্যান্ডের প্রতিষ্ঠাতা সদস্য জিয়াউর রহমান জিয়া ১৯৯৭ সালে গানটি রচনা ও সুর করেছিলেন। পরবর্তীতে টেলিভিশন বিজ্ঞাপনেও গানটি ব্যবহৃত হয়েছিল।

জাহাজি অ্যালবামে শিরোনামহীন আধুনিক শহুরে মানুষের জীবনবোধ এবং নিত্যদিনকার সংগ্রামের চিত্র বিবৃত করার চেষ্টা করেছে। এই অ্যালবামটির টাইটেল গান জাহাজী যেখানে, একজন মধ্যবিত্ত তরূনের জীবন আর জীবিকার সন্ধ্যানে নিয়ত ছুটে চলাকে জাহাজী বা নাবিক' হিসেবে রূপক অর্থে নির্দেশ করা হয়েছে।

পটভূমি
প্রাথমিকভাবে নতুন লাইনআপে প্রায় তিন বছর কাজের পর এবং ব্যান্ড গঠনের প্রায় আট বছর পর শিরোনামহীন তাদের প্রথম অ্যালবাম প্রকাশ করে। সে সময়ে দলে ছিলেন জিয়া (বেস), জুয়েল (গিটার), তানযীর তুহীন এবং সদ্য যোগ দেয়া ফারহান করিম (সরোদ), ইয়াসির তুষার (গিটার) ও কাজী আহমেদ শাফিন (ড্রাম)। ২০০৩ সালের ১৫ থেকে ৩০ ডিসেম্বরের মধ্যে বিভিন্ন সেশনে র‍্যাবিট কমিউনিকেশন স্টুডিওতে শিরোনামহীন তাদের পূর্ব সংকলিত প্রায় ৫০টি গান থেকে দশটি গান রেকর্ড করে। কয়েকটি সেশনে গানগুলি রেকর্ড করা হয়েছিল। একটি সেশনে "শুভ্র রঙিন", "শহরের কথা" এবং "হাসিমুখ" গানগুলি রেকর্ড করা হয়েছিল।

মুক্তি
অ্যালবামের প্রচ্ছদে একজন স্যুট-টাই পরিহিত লোকের লাফিয়ে পড়ার ছবি রয়েছে, শিরোনামহীনের মতে লোকটি রূপক অর্থে একজন জাহাজী।

গানের তালিকা
অ্যালবামের এগারোটি গানের মধ্যে একভাবে জিয়াউর রহমান জিয়া ছয়টি এবং তানজির তুহিন এবং ফারহান দুইটি করে গান লিখেছেন।

ব্যান্ডের সদস্যবৃন্দ
 জিয়াউর রহমান জিয়া - বেস
 তানজির তুহিন - কণ্ঠ
 ইয়াসির তুষার - গিটার
 জুয়েল - গিটার
 ফারহান করিম - সরোদ, কণ্ঠ
 কাজী আহমেদ শাফিন - ড্রাম

তথ্যসূত্র

উৎস

বহিঃসংযোগ
 জাহাজী  শিরোনামহীনের প্রাতিষ্ঠানিক ওয়েবসাইটে

২০০৪-এর অ্যালবাম
বাংলা ভাষার অ্যালবাম
শিরোনামহীনের অ্যালবাম
জি-সিরিজের অ্যালবাম
বাংলা সঙ্গীত
বিএএফ শাহীন কলেজ চট্টগ্রাম

বিএএফ শাহীন কলেজ চট্টগ্রাম বাংলাদেশের চট্টগ্রামের পতেঙ্গায় অবস্থিত এবং বাংলাদেশ বিমান বাহিনী কর্তৃক পরিচালিত একটি বেসামরিক মাধ্যমিক ও উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ১৯৭৮ খ্রিষ্টাব্দে প্রতিষ্ঠিত হয়। কর্ণফুলি নদীর তীরে, বিমান বাহিনীর জহুরুল হক বিমান ঘাঁটির ভেতরে প্রতিষ্ঠানটি অবস্থিত। এটি চট্টগ্রাম এর অন্যতম ঐতিহ্যবাহী শিক্ষাপ্রতিষ্ঠান হিসেবে সুপরিচিত। এই কলেজটি নয়নাভিরাম ও মনোমুগ্ধকর প্রাকৃতিক পরিবেশে ঘেরা।

ইতিহাস  
বি এ এফ শাহীন কলেজ,  তৎকালীন পাকিস্তান বিমান বাহিনী (বর্তমানে বাংলাদেশ বিমানবাহিনী) কর্তৃক ১৯৬০ সালে প্রতিষ্ঠিত একটি শিক্ষাপ্রতিষ্ঠান। এটি বাংলাদেশ বিমানবাহিনী কর্তৃক পরিচালিত । চট্টগ্রামসহ সারা দেশে মোট ছয়টি শাহীন কলেজ রয়েছে। মূলত বিমান বাহিনীর সন্তান ও পোষ্যদের জন্য প্রতিষ্ঠিত হলেও সাধারণ শিক্ষার্থীরাও এখানে শিক্ষাগ্রহণের সুযোগ পায়। আটটি শাহীন স্কুল ও কলেজের মধ্যে চট্টগ্রামের বি এ এফ শাহীন কলেজ চট্টগ্রাম অন্যতম।
এটি চট্টগ্রামের অন্যতম সেরা ও ঐতিহ্যবাহী শিক্ষাপ্রতিষ্ঠান।

বাংলাদেশ বিমান বাহিনীর অধীনে ১৯৭৮ সালে বিদ্যালয়টি প্রতিষ্ঠা করা হয় । ১৯৮৫/১৯৮৬ সালের দিকে বিদ্যালয়টিকে কলেজ শাখা পর্যন্ত উন্নীত করে এবং ২০০৬ সাল থেকে ক্লাস ৫ পর্যন্ত ইংরেজি মাধ্যমে পাঠদান শুরু করা হয় যা ২০১৫ সালে কলেজ শাখা পর্যন্ত উন্নীত করা হয়। বাংলাদের বিমান বাহিনীর জহুরুল হক ঘাঁটি চট্টগ্রাম এ এই প্রতিষ্ঠান করা হয় । প্রথমে এই কলেজের পাঠদান শুরু হয় একটি দ্বিতল ভবনে। পরবর্তিতে এটি স্থানান্তরিত করা বর্তমান অবস্থিত ভবনে।
কলেজটিতে ডিজিটাল এটেন্ডেন্স এর সুবিধা রয়েছে। কলেজটিতে সুবিশাল ২ টি মাঠ রয়েছে, কর্নফুলি নদীর তীরে মনোরম পরিবশে অবস্থিত কলেজটি।
কলেজটিতে এয়ার উইং বিএনসিসি রয়েছে। প্রতিবছর কলেজটি হতে উল্লেখযোগ্য সংখ্যক শিক্ষার্থী সেনা, নৌ, বিমানবাহিনীতে যোগদানের সুযোগ পেয়ে থাকে। তাছাড়া অনেক শীক্ষার্থী বাংলাদেশের বিভিন্ন সরকারী বিশ্ববিদ্যালয়ে ভর্তি হবার যোগ্যতা অর্জন করে।কলেজটি তার দীর্ঘ পথচলায় জন্ম দিয়েছে অনেক প্রতিভা।
বর্তমানে বিদ্যালয়টি প্রতি বছর সুনামের সহিতে মাধ্যমিক ও উচ্চ মাধ্যমিক পরীক্ষায় ভাল ফলাফল করছে।

অবস্থান 

বি এ এফ শাহীন কলেজ চট্টগ্রাম জেলার ৪১ নং ওয়ার্ড, পতেঙ্গা থানার বিমান বন্দর এলাকায়  অবস্থিত।  বাংলাদেশ বিমান বাহিনী ঘাঁটি, জহুরুল হক, চট্টগ্রাম এর অভ্যন্তরে এর অবস্থান।

মাঠ 
কলেজের অভ্যন্তরে এর মাঠ টি অবস্থিত । এছাড়াও কলেজের পাশে একটি ফুটবল মাঠ আছে ।

অনুষদ ও বিভাগসমূহ

পাঠাগার 
কলেজটিতে উন্নতমানের পাঠাগার রয়েছে, যাতে ৭০০০ এর বেশি বই সংরক্ষিত রয়েছে।

সুযোগ সুবিধাসমূহ 
কলেজটি সম্পূর্ণ সিসিটিভি ক্যামেরা দ্বারা নিয়ন্ত্রিত। কলেজটিতে বিজ্ঞানের জন্যে সর্বাধুনিক সুযোগ সুবিধা সংবলিত ল্যাব রয়েছে।  কলেজটির নিজস্ব পরিবহন ব্যবস্থা রয়েছে।

তথ্যসূত্র 

চট্টগ্রামের বিদ্যালয়
বাংলাদেশ বিমান বাহিনীর শিক্ষাপ্রতিষ্ঠান
১৯৭৮-এ বাংলাদেশে প্রতিষ্ঠিত
১৯৭৮-এ প্রতিষ্ঠিত শিক্ষাপ্রতিষ্ঠান
চট্টগ্রাম জেলার মহাবিদ্যালয়
৫৭ বিএনসিসি স্কোয়াড্রনের ইউনিট
ত্রি-খিলা স্থল কচ্ছপ

ত্রি-খিলা স্থল কচ্ছপ বা ত্রিশিরা পাহাড়ি কচ্ছপ বা শিলা কচ্ছপ (), (বৈজ্ঞানিক নাম: Melanochelys tricarinata) হচ্ছে উত্তর-পূর্ব ভারত, বাংলাদেশ ও নেপালে দেখতে পাওয়া যায় এমন একটি কচ্ছপের প্রজাতি।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

বিবরণ
ত্রি-খিলা স্থল কচ্ছপের দৈর্ঘ্য ১৬ সেন্টিমিটার। বাংলাদেশের স্বাদুপানির শামুকভুক কালী কচ্ছপের মতো দেখতে এই কচ্ছপ। এদের কৃত্তিকাবর্ম অপেক্ষাকৃত লম্বাটে, তিন ধারবিশিষ্ট, বাঁকা এবং তিনটি ভোঁতা কাঁটা থাকে। তাই এদের এমন নামকরণ করা হয়েছে।

তথ্যসূত্র

পাঠ
 Blyth, E. (1855) Report on the collections presented by Capt. Berdmore and Mr. Theobald. J. Asiatic Soc. Bengal. 24(7):713-720.
 Busack, Stephen D. (1994) Melanochelys tricarinata (Tricarinate hill turtle). India: Uttar Pradesh Herpetological Review 25(1):32.

ভারতের সরীসৃপ
নেপালের সরীসৃপ
বাংলাদেশের সরীসৃপ
বাংলাদেশের কচ্ছপ
বাংলাদেশের উভচর
মেলাঙ্কিলিস
১৮৫৬-এ বর্ণিত সরীসৃপ
অ্যাডওয়ার্ড ব্লাইদ কর্তৃক নামকরণকৃত ট্যাক্সা
বাণ রঙ্গমঞ্চ

বাণ রঙ্গমঞ্চ (; ) হল অসমের শোণিতপুর জেলার তেজপুরে অবস্থিত একটি অন্যতম ঐতিহ্যমণ্ডিত সাংস্কৃতিক সাধনার কেন্দ্র। অসমের বহুসংখ্যক অভিনয় শিল্পী এখান থেকেই শিল্পী জীবনের শুভারম্ভ করেছেন। অসমের প্রসিদ্ধ শিল্পী যেমন  লক্ষ্মীরাম বড়ুয়া, জ্যোতিপ্রসাদ আগরওয়ালা, কলাগুরু বিষ্ণুপ্রসাদ রাভা, নটসুর্য ফণী শর্মা, ভুপেন হাজরিকা, পদ্মনাথ গোহাঞিবড়ুয়া, নকুলচন্দ্র ভুঞা এই মঞ্চেই সাংস্কৃতিক সাধনা করেছিলেন।

ইতিহাস

১৯০৬ সনে তেজপুরের কলিবাড়ি নামক স্থানে বাণ রঙ্গমঞ্চ স্থাপিত করা হয়। সেই সময়ে অসমীয়া ভাষা উন্নতি সাধিনী সভার পৃষ্ঠপোষকতায় বাণ রঙ্গমঞ্চের সাধারণ সম্পাদকের পদ অলংকৃত করেছিলেন পদ্মনাথ গোহাঞিদেব। প্রথম অবস্থায় সমিতির কার্যক্রম আরম্ভ করার জন্য অস্থায়ীভাবে সমিতি গঠন করে নিয়মাবলী প্রস্তুত করা হয়েছিল। কর্ণবধ ভাওনা অনুষ্ঠান দ্বারা ১৯০৬ সনে  বাণ রঙ্গমঞ্চের শুভারম্ভ করা হয়। পরবর্তী সময়ে ১৯০৭ সনে দুর্গাপূজার সপ্তমীর রাত্রে পদ্মনাথ গোহাঞিদেবের রচিত বানরজা নাটক অনুষ্ঠান দ্বারা বাণ থিয়েটারের নাটক নিবেদন প্রক্রিয়া আরম্ভ করা হয়।

তথ্যসূত্র

১৯০৬-এ ভারতে প্রতিষ্ঠিত
আসামের সংস্কৃতি
চামু চিভাভা

চামুনোরা জাস্টিস চামু চিভাভা (জন্ম: ৯ সেপ্টেম্বর, ১৯৮৬) মাসভিঙ্গো এলাকায় জন্মগ্রহণকারী জিম্বাবুয়ের ক্রিকেটার। ডানহাতি ব্যাটসম্যান ও ডানহাতি মিডিয়াম পেস বোলিংয়ে পারদর্শী চামু চিভাভা জিম্বাবুয়ে ক্রিকেট দলের অন্যতম সদস্য। ঘরোয়া ক্রিকেটে ম্যাশোনাল্যান্ড দলের পক্ষে প্রথম-শ্রেণীর ক্রিকেটে অংশ নিচ্ছেন।

প্রারম্ভিক জীবন 
হারারেতে অনুষ্ঠিত শ্রীলঙ্কা এ-দলের বিপক্ষে অনুষ্ঠিত প্রথম-শ্রেণীর ক্রিকেটে অভিষেক সেঞ্চুরি করেন। উভয় ইনিংসে ৪০ ও ১০৩ রান করেন এবং খেলা ড্রয়ে পরিণত হয়। এর পূর্বের খেলায় সাউথ আফ্রিকা একাডেমির বিপক্ষে ৯৮ রানে রান-আউটের শিকার হন তিনি।

জুলিয়া নাম্নী তার বোন আন্তর্জাতিক ক্রিকেট অঙ্গনে জাতীয় দলের পক্ষে খেলছেন। সে নভেম্বর, ২০০৭ সালে পাকিস্তানে অনুষ্ঠিত মহিলাদের বিশ্বকাপ বাছাইপর্বে জিম্বাবুয়ের অধিনায়কত্ব করেন।

খেলোয়াড়ী জীবন 
২০০৫-০৬ মৌসুমে ভিডিওকন ত্রি-দেশীয় সিরিজে নিউজিল্যান্ডের বিপক্ষে একদিনের আন্তর্জাতিকে অভিষেক ঘটে। কিন্তু প্রথম খেলাতেই তিনি শূন্য রান পান। কিন্তু ঘরোয়া ক্রিকেটে দূর্দান্ত ক্রীড়া প্রদর্শন করে তাকে পুনরায় জাতীয় দলে অন্তর্ভুক্ত করা হয়। ২০০৬ সালে ওয়েস্ট ইন্ডিজ সফরে অনুষ্ঠিত প্রথম একদিনের আন্তর্জাতিকে দলের সর্বোচ্চ রান সংগ্রহকারী হলেও ছয় ওভারে তিনি ত্রিশ রান দেন। এরফলে জিম্বাবুয়ে পাঁচ উইকেটে পরাজিত হয়।

তথ্যসূত্র

বহিঃসংযোগ 
 
 

জিম্বাবুয়ীয় ক্রিকেটার
১৯৮৬-এ জন্ম
জীবিত ব্যক্তি
জিম্বাবুয়ের একদিনের আন্তর্জাতিক ক্রিকেটার
২০০৭ ক্রিকেট বিশ্বকাপের ক্রিকেটার
জিম্বাবুয়ের টুয়েন্টি২০ আন্তর্জাতিক ক্রিকেটার
ম্যাশোনাল্যান্ডের ক্রিকেটার
সেন্ট্রালসের ক্রিকেটার
২০১৫ ক্রিকেট বিশ্বকাপের ক্রিকেটার
জিম্বাবুয়ের টেস্ট ক্রিকেটার
জিম্বাবুয়ীয় নির্বাচিত একাদশের ক্রিকেটার
সুন্যা বারিস্ট্রম

কার্ল সুন্যা ডেটলফ বারিস্ট্রম (১০ জানুয়ারি ১৯১৬- ১৫ আগস্ট ২০০৪) ছিলেন একজন সুইডিশ বায়োকেমিস্ট।

১৯৭৫ সালে সুইডেনের নোবেল ফাউন্ডেশনের পরিচালনা পর্ষদে তাকে নিয়োগ দেয়া হয়।

১৯৭৫ সালে কলম্বিয়া বিশ্ববিদ্যালয় তাকে বেংট স্যামুয়েলসনের সাথে লুইজা গ্রস হরউইটজ প্রাইজ এ পুরস্ককৃত করা হয়। ১৯৮২ সালে প্রোস্টাগ্ল্যান্ডিন এবং এর সাথে সম্পর্কিত বস্তুসমূহ আবিষ্কারের জন্য বেংট স্যামুয়েলসন, জন আর ভেইন এবং তিনি নোবেল পুরস্কার লাভ করেন।

১৯৬৫ সালে বারিস্ট্রম রয়্যাল সুইডিশ একাডেমী অফ সাইন্স এর সদস্য নির্বাচিত হন এবং ১৯৮৩ সালে এটির সভাপতি হন। ১৯৬৫ সালে তিনি রয়্যাল সুইডিশ একাডেমী অফ ইঞ্জিনিয়ারিং সাইন্স এরও সদস্য নির্বাচিত হন। ১৯৬৬ সালে সে আমেরিকান একাডেমী অফ আর্টস অ্যান্ড সাইন্স এর বৈদেশিক সদস্য হিসেবে নির্বাচিত হন। ১৯৮৫ সালে সে পন্টিফিকাল একাডেমী অফ সাইন্স এর সদস্য হিসেবে নিয়োগ পান।

বারিস্ট্রম বিবর্তনীয় প্রজনন বিশেষজ্ঞ সভান্তে প্যাবো এবং ব্যবসায়ী রুরিক বারস্ট্রমের (দুইজনেরই জন্ম ১৯৫৫ সালে) পিতা। তিনি আন্তর্জাতিক বিজ্ঞান একাডেমী এর একজন সদস্য ছিলেন।

তথ্যসূত্র

বহিঃসংযোগ
 Nobel Autobiography
 The Official Site of Louisa Gross Horwitz Prize

১৯১৬-এ জন্ম
২০০৪-এ মৃত্যু
মার্কিন ফিলোসফিক্যাল সোসাইটির সদস্য
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
সুয়েডীয় প্রাণরসায়নবিদ
চিকিৎসাবিজ্ঞানে নোবেল পুরস্কার বিজয়ী
রয়েল সুয়েডীয় বিজ্ঞান অ্যাকাডেমির সদস্য
ফরাসি বিজ্ঞান একাডেমির সদস্য
রুশ বিজ্ঞান অ্যাকাডেমির বিদেশী সদস্য
কলাম্বিয়া বিশ্ববিদ্যালয়ের শিক্ষক
সুয়েডীয় নোবেল বিজয়ী
মাধ্যমিক ও উচ্চ মাধ্যমিক শিক্ষা বোর্ড, বরিশাল

মাধ্যমিক ও উচ্চ মাধ্যমিক শিক্ষা বোর্ড, বরিশাল বাংলাদেশের বরিশাল বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে।

গঠন 
বোর্ডের অধ্যাদেশ অনুসারে, উত্তরাঞ্চলের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের এস. এস. সি এবং এইচ. এস. সি পরীক্ষা পরিচালনা ও উন্নয়নের জন্যে ক্ষমতাপ্রাপ্ত শিক্ষা প্রতিষ্ঠান, যা ১৯৯৯ সালে সরকারী আদেশে (Barisal Education Board (SR and no 250 law -99) Branch -11/(1) 98- ISEO))প্রতিষ্ঠিত। এটি ১৯৯৯ সালে কার্যক্রম শুরু করে। বর্তমানে এই বোর্ড-এর অন্তর্গত রয়েছে বরিশাল, পটুয়াখালী, ভোলা, বরগুনা, ঝালকাঠি ও পিরোজপুর জেলার শিক্ষাপ্রতিষ্ঠান।

কার্যক্রম 
 সনদপত্র উত্তোলন।
 নম্বরপত্র উত্তোলন।
 নাম সংশোধন পদ্ধতি ।
 যেকোন বিষয়ে ফলাফল সংশোধন।
 ভর্তি বাতিল।
 এক কলেজ থেকে ভর্তি বাতিল করে নতুন কলেজে ভর্তি প্রক্রিয়া সম্পন্ন করন।

আরও দেখুন 
 বাংলাদেশের শিক্ষা বোর্ডের তালিকা
 বাংলাদেশের শিক্ষাব্যবস্থা

তথ্যসূত্র

বহিঃসংযোগ
 
 মাধ্যমিক ও উচ্চ শিক্ষা অধিদপ্তর, বাংলাদেশ
 বাংলাদেশ ব্যুরো অব এডুকেশনাল ইনফরমেশন এন্ড স্ট্যাটিস্টিকস্
 শিক্ষা মন্ত্রণালয় 

১৯৯৯-এ প্রতিষ্ঠিত
বরিশাল
শিক্ষা বরিশাল

বরিশাল
১৯৯৯-এ বাংলাদেশে প্রতিষ্ঠিত
দ্য বার ব্রাদার্স

দ্য বার ব্রাদার্স একটি ফোক কোয়ার্টেট। এটি প্রতিষ্ঠিত হয় মন্ট্রিল, কিউবেকে। এর সদস্যরা হলেন এন্ড্রু বার এবং ব্র্যাড বার, সারা পেইজ  এবং আঁদ্রে ভিয়াল।

ইতিহাস 
এন্ড্রু এবং ব্র্যাড বার তাদের মিউজিক ক্যারিয়ার শুরু করে বোস্টন, ম্যাসাচুসেটস থেকে দ্য স্লিপ'এর অংশ হিসেবে। দ্য বার ব্রাদার্স এর প্রথম নিজস্ব এল.পি. প্রকাশিত হয় ২৭ সেপ্টেম্বর, ২০১১ সালে সিক্রেট সিটি রেকর্ডস এর হাত ধরে। অ্যালবাম প্রকাশিত হওয়ার পর "বেগার ইন দ্যা মর্নিং" গানটি পেস্ট ম্যাগাজিন-এ জায়গা করে নেয়। ওসিয়াগা ফেস্টিভাল ২০১১ -তে দ্য বার ব্রাদার্স আমন্ত্রিত হয়, এবং উত্তর আমেরিকা জুড়ে তাদের অ্যালবামের প্রচারণা চালায়।

প্রকাশিত অ্যালবাম 
দ্য বার ব্রাদার্স (The Barr Brothers), ২০১১ #৬৩ CAN
স্লিপিং অপারেটর (Sleeping Operator), অক্টোবর ৬, ২০১৪

তথ্যসূত্র

বহিঃসংযোগ

Koe Magazine: The Barr Brothers interview
High resolution images of The Barr Brothers

Musical groups established in 2006
Musical groups from Montreal
Canadian folk music groups
English-language musical groups from Quebec
সঙ্গীতের শাখা অনুযায়ী ব্যান্ড
সঙ্গীত ব্যান্ড
টয়ান্ডা মুপারিয়া

টয়ান্ডা মুপারিয়া (জন্ম: ১৬ এপ্রিল, ১৯৮৫) বুলাওয়াও এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন তিনি। ডানহাতি ফাস্ট-মিডিয়াম সীম বোলার হিসেবে খেলছেন। কিন্তু শ্রীলঙ্কার বিপক্ষে ৩৫ রানে অল-আউট হওয়া তৃতীয় একদিনের আন্তর্জাতিকের মাধ্যমে তার ওডিআই অভিষেক ঘটে। এছাড়াও, ২০০৪ সালে জিম্বাবুয়ে দলের পক্ষে একটি টেস্টে অংশগ্রহণ করেছেন। ২০১৪ মৌসুমে উত্তর আয়ারল্যান্ডের স্ট্রবেন ক্লাব দলের পক্ষে খেলছেন।

বিশ্বকাপ ক্রিকেট, ২০১৫
জিম্বাবুয়ের দল নির্বাচকমণ্ডলীর আহ্বায়ক গিভমোর মাকোনি ২০০৯ সাল থেকে আন্তর্জাতিক ক্রিকেট অঙ্গনে যোগসূত্র না থাকলেও মুপারিয়াকে ২০১৫ সালের ক্রিকেট বিশ্বকাপে ১৫-সদস্যের চূড়ান্ত দলের অন্যতম সদস্য হিসেবে তাকে অন্তর্ভুক্ত করেন। তবে, জিম্বাবুয়ে এ-দলের বাংলাদেশ সফরে মুপারিয়া দুই খেলায় ১৯.৩৩ গড়ে তিন উইকেট পেয়েছিলেন।

তথ্যসূত্র

আরও দেখুন
 জন নিয়ুম্বু
 জিম্বাবুয়ে জাতীয় ক্রিকেট দল
 ২০১৫ ক্রিকেট বিশ্বকাপ দলসমূহ

বহিঃসংযোগ

জিম্বাবুয়ীয় ক্রিকেটার
১৯৮৫-এ জন্ম
জীবিত ব্যক্তি
জিম্বাবুয়ের টেস্ট ক্রিকেটার
জিম্বাবুয়ের একদিনের আন্তর্জাতিক ক্রিকেটার
জিম্বাবুয়ের টুয়েন্টি২০ আন্তর্জাতিক ক্রিকেটার
মাতাবেলেল্যান্ডের ক্রিকেটার
২০১৫ ক্রিকেট বিশ্বকাপের ক্রিকেটার
বুলাওয়েও থেকে আগত ক্রিকেটার
২০০৭ ক্রিকেট বিশ্বকাপের ক্রিকেটার
কেনিচি ফুকুই

কেনিচি ফুকুই (অক্টোবর ৪, ১৯১৮- জানুয়ারি ৯, ১৯৯৮) ছিলেন একজন জাপানি রসায়নবিদ।

রাসায়নিক বিক্রিয়ার মেকানিজমের উপর স্বাধীন পর্যবেক্ষণের জন্য ১৯৮১ সালে কেনিচি ফুকুই রোয়াল্ড হোফমানের সাথে রসায়নে নোবেল পুরস্কার জেতেন। তার পুরস্কার বিজয়ী কাজটির প্রধান কেন্দ্রবিন্দু ছিলো রাসায়নিক বিক্রিয়ায় ফ্রন্টিয়ার অরবিটালের (frontier orbitals) ভূমিকা। এটি বিশেষ করে দেখায় যে অণুগুলি ফ্রন্টিয়ার অরবিটালে পরিব্যপ্ত শিথিল বন্ধনযুক্ত ইলেকট্রনগুলিকে ভাগাভাগি করে নেয়। এই ফ্রন্টিয়ার অরবিটালের আরও দুই পরিচয় হল এটি একইসাথে হায়েস্ট অকুপায়েড মলিকিউলার অরবিটাল এবং লোয়েস্ট আনকুপায়েড মলিকিউলার অরবিটাল ।

আরো দেখুন

 List of Japanese Nobel laureates
 List of Nobel laureates affiliated with Kyoto University

তথ্যসূত্র

১৯১৮-এ জন্ম
১৯৯৮-এ মৃত্যু
রসায়নবিদ
নোবেল বিজয়ী রসায়নবিদ
জাপানি নোবেল বিজয়ী
কিয়োতো বিশ্ববিদ্যালয়ের প্রাক্তন শিক্ষার্থী
রয়েল সোসাইটির বিদেশি সদস্য
তাত্ত্বিক রসায়নবিদ
স্টুয়ার্ট ম্যাটসিকেনিয়েরি

স্টুয়ার্ট ম্যাটসিকেনিয়েরি (জন্ম: ৩ মে, ১৯৮৩) হারারে এলাকায় জন্মগ্রহণকারী জিম্বাবুয়ের ক্রিকেটার। আন্তর্জাতিক ক্রিকেট অঙ্গনে জিম্বাবুয়ে ক্রিকেট দলের প্রতিনিধিত্ব করছেন। মূলতঃ তিনি ব্যাটিং উদ্বোধনে নেমে থাকেন। এছাড়াও মাঝে-মধ্যে ডানহাতি অফ ব্রেক বোলিং করে থাকেন তিনি। গালি অঞ্চলে দক্ষ ফিল্ডার হিসেবে পরিচিতি রয়েছে তার।

অধিকাংশ ক্ষেত্রেই কাট এন্ড পুলের মাধ্যমে রান সংগ্রহ করেন। কিন্তু আন্তর্জাতিক ক্রিকেট অঙ্গনে উচ্চ স্তরের পেস বোলিংয়ে তাকে প্রচণ্ড সংগ্রাম করতে হয়। প্রায়শঃই তিনি লুজ শটে আউট হয়েছেন।

খেলোয়াড়ী জীবন 
জিম্বাবুয়ের অনূর্ধ্ব-১৬ ও অনূর্ধ্ব-১৯ পর্যায়ের ক্রিকেটে উদীয়মান খেলোয়াড়ের স্বাক্ষর রেখেছেন। নভেম্বর, ২০০২ সালে পাকিস্তানের বিপক্ষে তার আন্তর্জাতিক ক্রিকেটে অভিষেক ঘটে। ২০০৩ সালের ক্রিকেট বিশ্বকাপে দলের অন্যতম সদস্য হিসেবে একটিমাত্র খেলায় অংশগ্রহণ করেন। ঐ বছরের শেষদিকে ইংল্যান্ডের বিপক্ষে ন্যাটওয়েস্ট সিরিজে অংশগ্রহণ করেন। তার লড়াকু ৪৪ রানের ইনিংসে ট্রেন্ট ব্রিজে অবিশ্বাস্য জয়লাভ করে জিম্বাবুয়ে দল।

২০০৬ সালে বোর্ডের সাথে নতুন করে চুক্তিবদ্ধ হতে অস্বীকার করায় তাকে দলের বাইরে থাকতে হয়। তারপর দলে ফিরে আসলে ২০০৭ সালের শুরুতে নিজস্ব হাজারতম ওডিআই রান তোলেন। এরফলে ২০০৭ সালের বিশ্বকাপে জিম্বাবুয়ে দলের চার খেলোয়াড়ের একজনরূপে এ অর্জনে সক্ষম হন। এছাড়াও ২০০৭ সালের দলটিতে তিনিই একমাত্র খেলোয়াড় ছিলেন যিনি ২০০৩ সালের দলে খেলেছিলেন।

বিশ্বকাপ ক্রিকেট, ২০১৫ 
জিম্বাবুয়ের দল নির্বাচকমণ্ডলীর আহ্বায়ক গিভমোর মাকোনি সর্বশেষ ২০১২ সালে আইসিসি বিশ্ব টুয়েন্টি২০ ক্রিকেট প্রতিযোগিতায় অংশগ্রহণের পর থেকে আন্তর্জাতিক ক্রিকেট অঙ্গনে যোগসূত্র না থাকলেও ম্যাটসিকেনিয়েরিকে ২০১৫ সালের ক্রিকেট বিশ্বকাপে ১৫-সদস্যের চূড়ান্ত দলের অন্যতম সদস্য হিসেবে অন্তর্ভুক্ত করেন।

তথ্যসূত্র

আরও দেখুন 
 টয়ান্ডা মুপারিয়া
 জিম্বাবুয়ে জাতীয় ক্রিকেট দল
 ২০১৫ ক্রিকেট বিশ্বকাপ দলসমূহ

বহিঃসংযোগ 

জিম্বাবুয়ীয় ক্রিকেটার
১৯৮৩-এ জন্ম
জীবিত ব্যক্তি
জিম্বাবুয়ের টেস্ট ক্রিকেটার
জিম্বাবুয়ের একদিনের আন্তর্জাতিক ক্রিকেটার
জিম্বাবুয়ের টুয়েন্টি২০ আন্তর্জাতিক ক্রিকেটার
মনিকাল্যান্ডের ক্রিকেটার
২০১৫ ক্রিকেট বিশ্বকাপের ক্রিকেটার
হারারে থেকে আগত ক্রিকেটার
সিএফএক্স একাডেমির ক্রিকেটার
কল্যাণেশ্বরী মন্দির

কল্যাণেশ্বরী মন্দির বর্ধমান জেলার অন্তর্গত আসানসোল মহকুমার কল্যাণেশ্বরীতে অবস্থিত। এই মন্দিরটি ভারতের পশ্চিমবঙ্গ রাজ্যের ঝাড়খণ্ড সীমান্তে বরাকর নদীর তীরে অবস্থিত। দামোদর ভ্যালি কর্পোরেশনের অধীন বিখ্যাত মাইথন বাঁধের থেকে  দূরে অবস্থিত এই মন্দিরটি একটি পর্যটন আকর্ষণ। কিছুদিন হল তৈরি ২ নং জাতীয় সড়কের থেকে মোটামুটি  দূর দিয়ে যাওয়া পুরনো গ্র্যান্ড ট্রাঙ্ক রোডের উপর বরাকর শহর থেকে এই মন্দিরের দূরত্ব  কিলোমিটার।

ইতিহাস 
এই মন্দিরে কল্যাণেশ্বরী মহাশক্তি পূজা প্রায় ৫০০ বছরের পুরোনো। অতীতে এখানে মানুষবলির কথাও জানতে পারা যায়। তবে বর্তমান মন্দির, খুব বেশি পুরোনো নয়। এটি পঞ্চকোট রাজাদের পৃষ্ঠপোষকতায় তৈরি হয়। কল্যাণেশ্বরী খুবই জাগ্রত দেবী বলে ভক্তদের কাছে পূজিত হন। সন্তানহীন মহিলারা তার কাছে প্রার্থনা করলে তাদের সন্তানেচ্ছা পূরিত হয় বলেই মানুষের বিশ্বাস।

তথ্যসূত্র 

পশ্চিমবঙ্গের কালীমন্দির
পশ্চিম বর্ধমান জেলার মন্দির
শক্তি মন্দির
পশ্চিমবঙ্গের হিন্দু মন্দির
পশ্চিম বর্ধমান জেলার ভবন ও স্থাপনা
আসানসোল
রতুয়া ২ সমষ্টি উন্নয়ন ব্লক

রতুয়া ২ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার রতুয়া থানার অন্তরগত একটি ব্লক। ব্লকটির সদর পুখুরিয়া।

ভূগোল 
পুখুরিয়া  দ্রাঘিমাংশ এ অবস্থিত। রতুয়া ২ সমষ্টি উন্নয়ণ ব্লক মোট ১০১.২৯ বর্গকিলোমিটার এলাকা জুড়ে বিস্তৃত।

গ্রাম পঞ্চায়েত 
রতুয়া ২ ব্লক / পঞ্চায়েত সমিতির গ্রাম পঞ্চায়েত গুলি: শ্রীপুর ১, শ্রীপুর ২, মহারাজপুর, সামবলপুর, পারনপুর, আরিহাডাঙ্গা, পুখুরিয়া ও পীরগঞ্জ।

জনপরিসংখ্যান
২০১১ সালের জনগণনা অনুসারে, রাতুয়া ২ সমষ্টি উন্নয়ন ব্লকের জনসংখ্যা ২০২,০৮০। এর মধ্যে ১০২,৯৬২ জন পুরুষ ও ৯৯,১১৮ জন মহিলা।

সাক্ষরতা
২০১১ সালের জনগণনা অনুসারে রতুয়া ২ ব্লকের ২০২,০৮০ জনের মধ্যে ৯৫,৯১৫ জন সাক্ষর। তার মধ্যে ৫০,৭৩৮ জন পুরুষ ও ৪৫,১৭৭ জন মহিলা।

তথ্যসূত্র

মালদহ জেলার সমষ্টি উন্নয়ন ব্লক
সিরা

রান্নায় সিরা বা চিনির সিরা বলতে এক ধরনের ঘন, আঠালো, সান্দ্র তরলকে বোঝায়, যেটি মূলত চিনির (সুক্রোজের) ঘনীভূত জলীয় দ্রবণ থেকে প্রস্তুত করা হয় এবং যেটিতে বিপুল পরিমাণে চিনি দ্রবীভূত থাকলেও চিনির কেলাস গঠনের প্রবণতা খুবই কম থাকে। সিরার ঘনত্ব ঝোলাগুড়ের সাথে তুলনীয়। দ্রবীভূত চিনির অণুগুলির (যেগুলিতে অনেক হাইড্রক্সিল মূলক থাকে) মধ্যে একাধিক হাইড্রোজেন বন্ধনের উপস্থিত কারণে দ্রবণটি সান্দ্র হয়। এছাড়া ফলের ঘনীভূত রসকে অনেক সময় ঐ ফলের সিরা নামে ডাকা হয়। আয়তনের হিসাবে একটি স্বাভাবিক সরল সিরাতে জল ও চিনির অনুপাত ১ঃ১ হয়ে থাকে।

সিরা শব্দটি মূলত আরবি শব্দ "শরাব" থেকে এসেছে, যার অর্থ "দ্রাক্ষাসুরা, ফলের রসের পানীয়, বা মিষ্টি পানীয়"।

অ্যালকোহলযুক্ত ককটেল বা মিশ্র পানীয়কে মিষ্ট করার জন্য সিরা ব্যবহার করা হয়, কেননা গুঁড়া চিনি সহজে অ্যালকোহলে দ্রবীভূত হয় না। এছাড়া চিনির সিরার সাথে প্রাকৃতিক বা কৃত্রিম স্বাদগন্ধবর্ণ সংযোজক উপাদান কিংবা ঔষধ যুক্ত করা হতে পারে।

আরও দেখুন 

 সিরার তালিকা

তথ্যসূত্র

বহিঃসংযোগ

 
মদ্যপানীয় মিশ্রণকারক

প্রদাহ প্রশমক
ঔষধমাত্রার রূপ
পলিমার
ফোড়ন
ইওসিন

ইওসিন বা ইয়োসিন উপযুগ (প্রতীক Eo ) হল ভূতাত্ত্বিক সময়ের হিসেবে সিনোজোয়িক মহাযুগের প্রথম যুগ প্যালিওজিনের দ্বিতীয় অংশ। সময়ের হিসেবে আজ থেকে ৫ কোটি ৬০ লক্ষ বছর আগে থেকে শুরু করে ৩ কোটি ৩৯ লক্ষ বছর আগের সময়সীমাকে এই উপযুগ নামে অভিহিত করা হয়ে থাকে। প্যালিওজিন যুগের অন্তর্ভুক্ত এর আগের উপযুগটি হল প্যালিওসিন উপযুগ ও পরবর্তী উপযুগটি অলিগোসিন উপযুগ। এইসব যুগ ও উপযুগগুলির সময়সীমা সাধারণভাবে বিভিন্ন যুগান্তকারী ঘটনার দ্বারা নির্ধারণ করা হয়ে থাকে। এইধরনের বিভিন্ন যুগান্তকারী ঘটনার মধ্যে ভূতাত্ত্বিক, আবহাওয়া ও জীবাশ্মবিদ্যাগত ঘটনাগুলিকে প্রাধান্য দেওয়া হয়। ইয়োসিন যুগের সূচনাবিন্দু হিসেবে যে অপেক্ষাকৃত সংক্ষিপ্ত সময়টিকে বেছে নেওয়া হয়, সেটি এরকমই একটি পরিবর্তন দ্বারা চিহ্নিত। সেই সময় পৃথিবীর বায়ুমণ্ডলে কার্বন আইসোটোপ 12C'র তুলনায় 13C'র ঘনত্ব ছিল অস্বাভাবিক রকম কম। অপরদিকে আজ থেকে ৩ কোটি ৩৯ লক্ষ বছর আগে সাইবেরিয়ায় এবং উত্তর আমেরিকার পূর্ব উপকূলে চেসাপিক উপসাগরে এক বা একাধিক বৃহৎ উল্কাপাতের অভিঘাতে যে মহাবিপর্যয়ের ফলে পার্থিব পরিবেশ ও জীবজগতের স্বাভাবিক ধারাবাহিকতায় একটি বৃহৎ ছেদ ঘটে যায়, ভূতাত্ত্বিক ভাষায় সেই গ্রঁদ ক্যুপিওর নামে অভিহিত ঘটনাপঞ্জীকেই এই উপযুগের অন্তিম-পর্ব ও পরবর্তী অলিগোসিন উপযুগের সূচনাপর্ব বলে ধরে নেওয়া হয়। তবে এই উপযুগের সূচনা ও শেষবিন্দু হিসেবে চিহ্নিত ঘটনাগুলি সুনির্দিষ্ট হলেও ঠিক কবে সেগুলি ঘটেছিল, তা মোটামুটিভাবে নির্দিষ্ট করা গেছে, কিন্তু সুনির্দিষ্ট করে চিহ্নিত করা এখনও সম্ভব হয়ে ওঠেনি।

ইওসিন শব্দটি এসেছে গ্রিক শব্দ  (ইওস, সূচনা) এবং  (কাইনোস, নতুন) অর্থাৎ নতুন সূচনা বোঝাচ্ছে, এটি সেই সময়ের নতুন প্রাণীকুলের আগমন নির্দেশ করে।

এছাড়াও, একপ্রকার রন্ঞ্জক এর নাম ইয়োসিন বা ইয়োসিন‌। এটি রক্তের শ্বেতকণিকা ইওসিনোফিলের লাল দানার রংয়ের জন্য দায়ী(2)।আরো, লাল লিপস্টিকেও এর ব্যবহার করা হয়(1)। এবং, নানা রোগ নির্ণয়ে এর ব্যবহার বর্তমানে করা হচ্ছে(3)।[৫]

তথ্যসূত্র 
[৫]
1. ৫ম অধ্যায়, রসায়ন ১ম পত্র, একাদশ-দাদ্বশ শ্রেণি, সঞ্জিত কুমার গুহ।

2. ৬ষ্ঠ অধ্যায়, জীববিজ্ঞান ২য় পত্র,একাদশ-দাদ্বশ শ্রেণি,গাজী আজমল ও গাজী আসমত।

3.https://www.cancer.gov/publications/dictionaries/cancer-terms/def/hematoxylin-and-eosin-staining

ভূতাত্ত্বিক যুগ
মারসিলিও ফিচিনো

মারসিলিও ফিচিনো (১৯ অক্টোবর ১৪৩৩- ১ অক্টোবর ১৪৯৯) ছিলেন একজন ইতালীয় পণ্ডিত এবং ক্যাথলিক যাজক এবং তিনি ইতালীয় রেনেসাঁর শুরুর দিকের একজন প্রভাবশালী মানবতাবাদী দার্শনিক ছিলেন। তিনি একজন জ্যোতিষী এবং নিওপ্লেটোনিজমের পুনর্জাগরণকারীও ছিলেন, যার সাথে তার সময়ের সকল বিখ্যাত লেখক ও চিন্তাবিদদের পরিচয় ছিলো। তিনিই প্লেটোর সমস্ত কর্ম প্রথম ল্যাটিনে অনুবাদ করেন। তার ফ্লোরেন্টাইন একাডেমী, যেটির উদ্দেশ্য ছিলো প্লেটোর ধারণাকে পুনর্জীব করা, সেটি ইতালীয় রেনেসাঁ এবং ইউরোপীয় দর্শনে ব্যাপক প্রভাব বিস্তার করে।

১৪৩৩-এ জন্ম
১৪৯৯-এ মৃত্যু
দার্শনিক
মানবতাবাদী
মধ্যযুগীয় চিঠি লেখক
১৫শ শতাব্দীর দার্শনিক
রোমান ক্যাথলিক দার্শনিক
ইতালীয় দার্শনিক
সামাজিক দার্শনিক
১৫শ শতাব্দীর অনুবাদক
মহাভৈরব মন্দির

মহাভৈরব মন্দির (;) হল অসমের শোণিতপুর জেলার তেজপুরের উত্তরপ্রান্তে অবস্থিত একটি শিব মন্দির। এখানে হিন্দুদের আরধ্য দেবতা শিবকে প্রত্যহ পূজা করা হয়। কথিত আছে যে দ্বাপর যুগে বাণ রাজা এই মন্দির নির্মাণ করেছিলেন। মন্দিরের মাটির আয়তন ১৫৯ কঠা ও ৩ লেচা। মন্দিরের চারিদিকে বিছিন্ন হয়ে থাকে প্রাচীন শিলাখণ্ড দেখে অনুমান করতে পারা যায় যে প্রাচীনকালে এই মন্দিরকে কেন্দ্র করে অনেক ছোট ছোট মন্দির গড়ে উঠেছিল। কথিত আছে যে বাণ রাজার কন্যা ঊষা এখানে পূজা অর্চনা করিতেন।মন্দিরের ভিতরে একটি বৃহৎ শিবলিঙ্গ রয়েছে যার উচ্চতা প্রায় ৩.২ মিটার ও প্রস্থ প্রায় ২.৩ মিটার।

কিংবদন্তি
এই মন্দিরটি শিবকে উৎসর্গকৃত এবং রাজা বাণাসুর দ্বারা নির্মিত। এই মন্দিরের শিব লিঙ্গটি 'লিভিং স্টোন' দিয়ে তৈরি । যা বছরের পর বছর ধীরে ধীরে বৃদ্ধি পায়। কিছু লোক বিশ্বাস করেন যে বাণ এই মন্দিরে শিবের উপাসনা করে সমৃদ্ধি অর্জন করেছিলেন।

তথ্যসূত্র

বহিঃসংযোগ

 Official site 

আসামের ধর্মীয় স্থান
ভারতের হিন্দু মন্দির
আসামের হিন্দু মন্দির
আসামের শিব মন্দির